Brave New World

{{Infobox Album
| Όνομα  = Brave New World
| Είδος  = Στούντιο άλμπουμ
| Καλλιτέχνης  = Iron Maiden
| Εξώφυλλο  = Iron Maiden - Brave New World.jpg
| Background = lavender
| Κυκλοφορία  = 29 Μαΐου 2000
| Ηχογράφηση  = 1999 - Απρίλιος 2000 στο Παρίσι
| Είδος_μουσικής  = Heavy metal
| Διάρκεια  = 66:57
| Δισκογραφική  = EMI
| Παραγωγός  = Κέβιν Σίρλι, Στιβ Χάρις
| Προηγούμενο album  = Virtual XI (1998)| Αυτό το album  = Brave New World (2000)| Επόμενο album  = Dance of Death (2003)}}
Το Brave New World είναι ο δωδέκατος στούντιο δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε στις 29 Μαΐου 2000 μέσω της δισκογραφικής εταιρείας "EMI".

Αυτός ήταν ο δίσκος ο οποίος χαρακτηρίστηκε από την επιστροφή του τραγουδιστή Μπρους Ντίκινσον και του κιθαρίστα Άντριαν Σμιθ στο συγκρότημα.

Ο τίτλος και το εξώφυλλο του άλμπουμ είναι αναφορά στο ομώνυμο μυθιστόρημα Θαυμαστός Καινούριος Κόσμος του Άλντους Χάξλεϋ.

Ιστορία του δίσκου
Το 1999, οι Μπρους Ντίκινσον και Άντριαν Σμιθ επέστρεψαν στους Iron Maiden, μετά την αποχώρηση τους το 1993 και το 1990, αντίστοιχα. Η επανένωση αυτής της σύνθεσης του συγκροτήματος γιορτάστηκε με την περιοδεία "Ed Hunter Tour", πριν και κατά τη διάρκεια της οποίας το συγκρότημα ξεκίνησε να συνθέτει νέα τραγούδια, τα οποία ηχογραφήθηκαν στα στούντιο "Guillaume Tell" του Παρισιού από το καλοκαίρι του 1999 μέχρι τον Απρίλιο του 2000. Η παραγωγή του άλμπουμ έγινε από τον Κέβιν Σίρλι σε συνεργασία με τον μπασίστα Στιβ Χάρις, με τον πρώτο να κάνει και τη μίξη του ήχου.

Κάποια από τα κομμάτια είχαν γραφτεί για το δίσκο "Virtual XI" αλλά δεν συμπεριλήφθηκαν, ενώ ο πρώην τραγουδιστής Μπλέιζ Μπέιλι είχε γράψει στίχους για το τραγούδι "Dream of Mirrors". Επίσης, το τραγούδι "Blood Brothers" ήταν αφιερωμένο στη μνήμη του πατέρα του Στιβ Χάρις, ενώ το 2011 το συγκρότημα το έπαιζε ζωντανά αφιερώνοντας το στον Ρόνι Τζέιμς Ντίο.

Ο δίσκος γνώρισε μεγάλη επιτυχία, ανεβαίνοντας στο # 7 στην πατρίδα του συγκροτήματος, όπως και το Top-10 στην Αυστρία, τη Γερμανία, τη Φινλανδία, την Ιταλία, τη Νορβηγία, την Ελβετία και το # 1 στη Σουηδία. Επίσης, έφθασε στο # 39 του Billboard και έχει γίνει χρυσός σε οκτώ χώρες. Οι κριτικές ήταν μεικτές με το "Allmsuic" να του δίνει 3,5 αστέρια με άριστα τα πέντε και το "Kerrang!" πέντε αστέρια. Παρ' όλα αυτά, το "NME" του έδωσε 4/10Brave New World ...they still want to rattle your grey matter και το "Blabbermouth" 5/10.IRON MAIDEN  "Brave New World"

Η περιοδεία για την προώθηση του δίσκου ξεκίνησε στις 2 Ιουνίου 2000, με το συγκρότημα να περιλαμβάνει στο set list του από το νέο δίσκο τα τραγούδια "The Wicker Man", "Ghost of the Navigator", "Brave New World", "Blood Brothers", "The Mercenary" και "Dream of Mirrors".Iron Maiden Setlist at Roskilde Festival 2000 Το πρώτο ευρωπαϊκό κομμάτι περιελάμβανε 35 εμφανίσεις εκ των οποίων οι πέντε ακυρώθηκαν, με τρεις ακυρώσεις στα μέσα Ιουλίου του 2000 να γίνονται λόγω του ότι ο κιθαρίστας Τζάνικ Γκερς έπεσε από τη σκηνή κατά τη διάρκεια της εμφάνισης τους στο Μάνχαϊμ. Τον Αύγουστο και τον Σεπτέμβριο του 2000, το συγκρότημα περιόδευσε στη Βόρεια Αμερική δίνοντας 36 συναυλίες, για να συνεχίσει με οκτώ εμφανίσεις στην Ιαπωνία τον Οκτώβριο και άλλες πέντε στην Ευρώπη στις αρχές Νοεμβρίου, μεταξύ αυτών και την αναβληθείσα συναυλία τους στην Αθήνα. Η περιοδεία ολοκληρώθηκε με τέσσερις εμφανίσεις στο Μεξικό, τη Χιλή και τη Βραζιλία στις αρχές του 2001.

Τραγούδια

Θέσεις τσαρτ
Brave New World (άλμπουμ)

Επίσημη κυκλοφορία: 29 Μαΐου 2000
ΧώραΘέση Σουηδία  1 Φινλανδία  2 Ιταλία  3 Γαλλία  3 Γερμανία  3 Ουγγαρία  4 Νορβηγία  4 Ηνωμένο Βασίλειο  7 Ελβετία  9 Αυστρία  10 Βέλγιο (Φλαμανδία)  12 Ιαπωνία  13 Ολλανδία  16 Βέλγιο (Βαλλονία)  29 Αυστραλία  33 Ηνωμένες Πολιτείες  39The Wicker Man (σινγκλ)

Επίσημη κυκλοφορία: 8 Μαΐου 2000
XώραΘέση Ιταλία  3 Καναδάς  4 Σουηδία  5 Ηνωμένο Βασίλειο  9 Νορβηγία  9 Φινλανδία  11 Γερμανία  38 Γαλλία  39 Ολλανδία  45 Ελβετία  83Out of the Silent Planet (σινγκλ)

Επίσημη κυκλοφορία: 23 Οκτωβρίου 2000
XώραΘέση Ιταλία  10 Φινλανδία  13 Ηνωμένο Βασίλειο  20 Σουηδία  35 Γερμανία  66 Γαλλία  72 Ολλανδία  87

ΒραβείαBrave New World (άλμπουμ)

 Ηνωμένο Βασίλειο (BPI Certification): Χρυσός
 Φινλανδία (Musiikkituottajat Certification): Χρυσός
 Καναδάς (CRIA Certification): Χρυσός
 Γερμανία (BVMI Certification): Χρυσός
 Πολωνία (ZPAV Certification): Χρυσός
 Σουηδία (GLF Certification): Χρυσός
 Ελλάδα (IFPI Certification): Χρυσός
 Βραζιλία (ABPD Certification): Χρυσός

 Οι μουσικοί 
Οι μουσικοί οι οποίοι συμμετείχαν στις ηχογραφήσεις του "Brave New World" είναι οι εξής:

 Μπρους Ντίκινσον - φωνητικά
 Άντριαν Σμιθ - κιθάρα
 Τζάνικ Γκερς - κιθάρα
 Ντέιβ Μάρεϊ - κιθάρα
 Στιβ Χάρις - μπάσο
 Νίκο Μακ Μπρέιν - τύμπανα

 Εξωτερικοί σύνδεσμοι 
 To "Brave New World" στην επίσημη ιστοσελίδα των Iron Maiden 

Παραπομπές

 Πηγές  
 Allmusic review
 Encyclopaedia Metallum
 Songfacts
 Αρχείο συναυλιών των Iron Maiden
 Βρετανικά τσαρτ
 Σουηδικά τσαρτ
 Σουηδικά τσαρτ, σινγκλ
 Αυστριακά τσαρτ
 Ολλανδικά τσαρτ
 Φινλανδικά τσαρτ
 Ιταλικά τσαρτ
 Ελβετικά τσαρτ, σινγκλ
 Γαλλικά τσαρτ, σινγκλ
 Νορβηγικά τσαρτ, σινγκλ Ιταλικά τσαρτ, σινγκλ
 Ολλανδικά τσαρτ, σινγκλ
 Ουγγρικά τσαρτ
 Ιαπωνικά τσαρτ
 Γαλλικά τσαρτ
 Ελβετικά τσαρτ
 Φινλανδικά τσαρτ, σινγκλ
 Νορβηγικά τσαρτ
 Βελγικά τσαρτ, Φλαμανδία
 Βελγικά τσαρτ, Βαλλονία
 Γερμανικά τσαρτ
 Αμερικάνικα και καναδικά τσαρτ
 Αυστραλιανά τσαρτ

Κατηγορία:Δισκογραφία των Iron Maiden
Κατηγορία:Άλμπουμ του 2000